એચડીએફસી મ્યુચ્યુઅલ ફંડની વેબસાઇટ પર આપવામાં આવેલી જાણકારી અનુસાર જેમને માર્કેટની વધારે જાણકારી ન હોય તેવા રોકાણકારો માટે એસઆઇપી રોકાણ શ્રેષ્ઠ વિકલ્પ છે. એસઆઇપી થકી દર મહિને થોડાક થોડાક પૈસા રોકીને લાંબા સમયમાં મોટું ફંડ બનાવી શકો છો. એસઆઇપીમાં તમારા પૈસા અલગ-અલગ સેક્ટરમાં મ્યુચ્યુઅલ ફંડમાં રોકાણ કરવામાં આવે છે, જેથી બજારમાં ઉતાર ચઢાવની અસર એસઆઇપી પર ઓછી પડે છે. એટલે કે બજારમાં રોકાણનું જોખમ ઓછું થઇ જાય છે. એસઆઇપીમાં લાંબા સમયમાં તમને કંપાઉન્ડિંગનો ફાયદો મળે છે. કંપાઉન્ડિંગનો અર્થ છે કે તમને રોકાણ પર દર વર્ષે જે રિટર્ન મળે છે, આગલા વર્ષે તમને રોકાણ અને રિટર્ન મેળવીને રિટર્ન આપવામાં આવે છે. આ પ્રકારે તમારું રોકાણ જેટલા લાંબા સમય સુધી રહેશે તમને કંપાઉન્ડિંગનો ફાયદો એટલો વધારે મળે છે. એટલે કે ફંડ ઝડપથી વધે છે.